Manjaro

Το Manjaro είναι μια ελεύθερη και ανοιχτού κώδικα διανομή Linux βασισμένη στο λειτουργικό σύστημα Arch Linux. Χρησιμοποιεί μοντέλο συνεχών ενημερώσεων του λογισμικού του () και το πρόγραμμα pacman ως διαχειριστή πακέτων (). Αναπτύσσεται κυρίως στην Αυστρία, τη Γαλλία και τη Γερμανία.

Ιστορία
Το Manjaro παρουσιάστηκε για πρώτη φορά στις 10 Ιουλίου 2011. Στα μέσα του 2013 ήταν σε στάδιο beta, αν και βασικά στοιχεία του τελικού συστήματος είχαν ήδη υλοποιηθεί, συμπεριλαμβανομένων μεταξύ άλλων ενός εγκαταστάτη με γραφικό περιβάλλον χρήστη (GUI), του διαχειριστή πακέτων Pacman και του Manjaro Settings Manager για ρυθμίσεις συστήματος, διαχείριση χρηστών και εγκατάσταση/διαχείριση οδηγών γραφικών.

Η υποστήριξη για το GNOME Shell διακόπηκε με την κυκλοφορία της έκδοσης 0.8.3 το 2012. Ωστόσο, χάρη στις προσπάθειες μελών της κοινότητας του Arch Linux κατέστη εφικτή η επανεκκίνηση της έκδοσης Cinnamon/GNOME. Η επίσημα υποστηριζόμενη έκδοση με το περιβάλλον εργασίας GNOME desktop επανήλθε τον Μάρτιο του 2017.

Στα τέλη Αυγούστου 2015, ενώ ετοιμάζονταν το Manjaro 0.9.0, η ομάδα ανάπτυξης αποφάσισε να αλλάξει το σύστημα αρίθμησης των εκδόσεων χρησιμοποιώντας πλέον το έτος και τον μήνα έκδοσης. Η σύμβαση αυτή εφαρμόστηκε τόσο στη σειρά 0.8.x όσο και στη νέα σειρά 0.9.x —μετονομάζοντας, για παράδειγμα, την έκδοση 0.8.13, που κυκλοφόρησε τον Ιούνιο του 2015, σε 15.06 κ.ο.κ. Το Manjaro 15.09, με την κωδική ονομασία Bellatrix και προηγουμένως 0.9.0, κυκλοφόρησε στις 27 Σεπτεμβρίου 2015 με τον νέο εγκαταστάτη Calamares και ενημερωμένα πακέτα.

Τον Σεπτέμβριο του 2017 ανακοινώθηκε η διακοπή της υποστήριξης για την αρχιτεκτονική i686 όμως από τον Νοέμβριο του ίδιου έτους 2017 ξεκίνησε στο πλαίσιο της κοινότητας το ημιεπίσημο εγχείρημα με την ονομασία "manjaro32" το οποίο είναι βασισμένο στο archlinux32 και συνέχισε την υποστήριξη για την συγκεκριμένη αρχιτεκτονική.

Τον Σεπτέμβριο του 2019 ιδρύθηκε η εταιρεία Manjaro GmbH & Co. KG. Ο ιστότοπος It's FOSS ανέφερε ότι η εταιρεία δημιουργήθηκε «... για να εμπλακεί αποτελεσματικά σε εμπορικές συμφωνίες, να δημιουργήσει συνεργασίες και να προσφέρει επαγγελματικές υπηρεσίες».

Χαρακτηριστικά
Το Manjaro παρέχει εγκαταστάτη μέσω γραμμής εντολών καθώς και με γραφική διεπαφή. Χάρη στο μοντέλο rolling release οι χρήστες δεν χρειάζεται να αναβαθμίζουν ή να επανεγκαθιστούν ολόκληρο το σύστημα για να το διατηρούν ενημερωμένο σύμφωνα με την τελευταία έκδοση. Η διαχείριση πακέτων γίνεται μέσω του προγράμματος Pacman από τη γραμμή εντολών και μέσω εργαλείων γραφικού περιβάλλοντος, όπως το προεγκατεστημένο Pamac. Το σύστημα μπορεί να ρυθμιστεί είτε ως σταθερό (προεπιλογή) είτε ως «τεχνολογίας αιχμής», σύμφωνα με το Arch.

Η διαχείριση των αποθετηρίων κώδικα γίνεται με το εργαλείο BoxIt, το οποίο είναι σχεδιασμένο με τρόπο παρόμοιο με αυτόν του Git. Το Manjaro περιλαμβάνει επίσης τον δικό του διαχειριστή ρυθμίσεων GUI, όπου μπορούν να διαμορφωθούν επιλογές όπως η γλώσσα, οι οδηγοί συσκευών και η έκδοση του πυρήνα Linux.

Ιστορικό εκδόσεων
Το Manjaro κατά κανόνα περιλαμβάνει τις πλέον πρόσφατες εκδόσεις για τα διάφορα περιβάλλοντα εργασίας που υποστηρίζει.

 Έκδοση Ημερομηνία παρουσίασης Κωδική ονομασία Πυρήνας Παρατηρήσεις  10 Ιουλίου 2011  20 Αυγούστου 2012Askella 3.4.9 Διατέθηκε μόνο με τα περιβάλλοντα εργασία Xfce και KDE Plasma 4.  21 Σεπτεμβρίου 2012 3.4.x  10 Νοεμβρίου 2012 3.4.x  24 Δεκεμβρίου 2012 3.4.x  25 Φεβρουαρίου 2013 3.7.x  13 Απριλίου 2013 3.8.5  2 Ιουνίου 2013 3.9.x  26 Αυγούστου 2013 3.4.59 LTS  24 Νοεμβρίου 2013 3.10.20  2014-02-23 Φεβρουαρίου 2014 3.10.30 Υποστήριξη κρυπτογράφησης διαμερίσεων με LUKS και LVM, βελτιωμένη υποστήριξη για το UEFI, βελτιώσεις στην ανίχνευση και διαχείριση συστημάτων αρχείων.  9 Ιουνίου 2014 3.12.20  1η Δεκεμβρίου 2014  6 Φεβρουαρίου 2015  14 Ιουνίου 2015  27 Σεπτεμβρίου 2015 Bellatrix 4.2.0   22 Δεκεμβρίου 2015 Capella  6 Ιουνίου 2016 Daniella  11 Ιουνίου 2016  31 Αυγούστου 2016 Ellada  31 Οκτωβρίου 2016 Fringilla  7 Μαρτίου 2017 Gellivara 4.9 LTS Πρώτη επίσημη έκδοση με το περιβάλλον GNOME.  31 Δεκεμβρίου 2017 Hakoila 4.14 LTS  30 Οκτωβρίου 2018 Illyria 4.19 LTS  12 Σεπτεμβρίου 2019 Juhraya 4.19 LTS Δυνατότητα επιλογής μεταξύ του LibreOffice ή του FreeOffice κατά τη διάρκεια της εγκατάστασης.  25 Φεβρουαρίου 2020 Kyria 5.4 LTS 26 Απριλίου 2020 Lysia 5.6.7 11 Σεπτεμβρίου 2020 Mikah 5.8  3 Δεκεμβρίου 2020 Nibia 5.9 24 Μαρτίου 2021 Ornara 5.10 LTS 17 Αυγούστου 2021 Pahvo 5.13 23 Δεκεμβρίου 2021 Qonos 5.15 4 Ιανουαρίου 2022 Qonos 5.15 23 Ιανουαρίου 2022 Qonos 5.15 17 Ιουνίου 2022 Ruah 5.15 12 Σεπτεμβρίου 2022 Sikaris 6.1 21 Απριλίου 2023 Talos 6.1 6 Σεπτεμβρίου 2023 Uranos 6.5 16 Δεκεμβρίου 2023 Vulcan 6.6 LTS 14 Μαΐου 2024 Wynsdey 6.9 1η Οκτωβρίου 2024 Xahea 6.10  8 Δεκεμβρίου 2024 Yonada 6.12  

Εκδόσεις
Για επεξεργαστές x86-64 είναι διαθέσιμες τρεις εκδοχές του Manjaro, με ένα από τα παρακάτω περιβάλλοντα εργασίας:

 Manjaro Plasma με το KDE Plasma 6 και τις εφαρμογές του.
 Manjaro Xfce, με το περιβάλλον Xfce.
 Manjaro GNOME, με το περιβάλλον GNOME.

Πέραν αυτών διατίθενται επίσημες εκδόσεις για συσκευές με επεξεργαστές ARM.
Εκτός από τις επίσημες εκδοχές της διανομής συντηρούνται και άλλες από την κοινότητα («Manjaro Community Editions»), ορισμένες μάλιστα είναι διαθέσιμες και από τον ιστότοπο του εγχειρήματος.

Σημειώσεις

Παραπομπές

Εξωτερικοί σύνδεσμοι


 DistroWatch - Η σελίδα για το Manjaro στο Distrowatch 

Κατηγορία:Διανομές Linux